**Curtis Jack Glencross** (s. 28. joulukuuta 1982 Kindersley, Saskatchewan, Kanada) on kanadalainen uransa päättänyt jääkiekkoilija. Hänen vahvuudet ovat karvaamisessa, monipuolisuudessa, taklaamisessa ja energisyydessä. Glencross osaa pelata sekä keskellä että laidassa. Hän pelaa useimmiten alemmissa ketjuissa.

Ura
---

Glencross syntyi Saskatchewan Kindersleyssä, mutta kasvoi Albertan Provostissa ja muutti myöhemmin Red Deeriin. Glencross pelasi vuodet 2000–2002 AJHL-joukkue Brooks Banditsissa. Hän on kaikkien aikojen ensimmäinen joukkueessa pelannut NHL-pelaaja. Bandits jäädytti Glencrossin numeron #17 vuonna 2011. Vuodet 2002–2004 hän kävi Alaska-Anchoragen yliopistoa, jonka joukkueen sisäisen maalipörssin Glencross voitti molempina kausinaan. Jälkimmäisellä kaudella 2003–2004 hän voitti myös Alaska-Anchoragen yliopistojoukkueen sisäisen pistepörssin. 

Glencrossia ei ikinä varattu NHL:ään, vaan hän siirtyi jälkimmäisen yliopistovuotena päätteeksi maaliskuussa 2004 vapaana agenttina Mighty Ducks of Anaheimin organisaatioon ja AHL-joukkue Cincinnati Mighty Ducksiin. Glencross oli kuudella syötöllään joukkueen paras syöttäjä kevään 2004 pudotuspeleissä. Hän pelasi (Mighty) Ducksin organisaatiossa myös kolmena seuraavana kautensa, joista viimeisimmillä kaudella 2006–2007 Glencross teki NHL-debyyttinsä Anaheim Ducksissa. Hän pelasi ensimmäisen NHL-ottelunsa 13. tammikuuta 2007 Colorado Avalanchea vastaan, jossa Glencross teki myös NHL-uransa avausmaalin Peter Budajin taakse. Hän pelasi Ducksissa kaksi ottelua, kunnes Glencross, Zenon Konopka ja seitsemännen kierroksen varausvuoro kesällä 2007 kaupattiin samassa kuussa Columbus Blue Jacketsiin vaihdossa Mark Hartiganiin, Joe Motzkoon ja neljännen kierroksen varausvuoroon kesällä 2007. Hän pelasi loppukaudella seitsemän ottelua Blue Jacketsissa, jonka kolmanneksi paras maalintekijä Glencross oli 19 osumallaan runkosarjan päättyessä Hartiganin kanssa.

Kausi 2007–2008 oli Glencrossin varsinainen tulokaskausi NHL:ssä. Hän pelasi kaikki kauden ottelunsa NHL:ssä ja teki yhteensä 62 runkosarjaottelussa tehot 15+10=25. Blue Jackets kauppasi Glencrossin kesken kauden helmikuussa 2008 Edmonton Oilersiin vaihdossa Dick Tärnströmiin. Joukkueessa pelatessaan hän vakiinnutti paikkansa NHL:ssä. Heinäkuussa 2008 Glencross teki vapaana agenttina kolmivuotisen ja 3,6 miljoonan dollarin arvoisen sopimuksen Calgary Flamesin kanssa. Hän teki siellä toisella kaudellaan 2009–2010 NHL-uransa ensimmäisen kypärätempun helmikuussa 2010 ottelussa Carolina Hurricanesia vastaan. Glencrossin kausi päättyi kuitenkin Colorado Avalanchen Matt Hendricksin taklauksesta maaliskuussa jalkavammaan.

Kaudella 2010–2011 Glencross teki tehoilla 24+19=43 NHL:n yhden kauden piste- ja maaliennätyksensä. Hän oli Flamesin kolmanneksi paras maalintekijä Jarome Iginlan ja René Bourquen jälkeen. Glencross teki toukokuussa 2011 nelivuotisen ja 10,2 miljoonan dollarin arvoisen jatkosopimuksen joukkueen kanssa.

Muuta
-----

Glencrossilla on vaimo Tanya ja tytär Karter. Hän toimii myös Special Olympicsin tiedottajana.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2000–2001 | Brooks Bandits | AJHL | 60 | 23 | 22 | 45 | 113 | - | - | - | - | - |
| 2001–2002 | Brooks Bandits | AJHL | 53 | 42 | 26 | 68 | - | - | - | - | - | - |
| 2002–2003 | Univ. of Alaska-Anchorage | NCAA | 35 | 11 | 12 | 23 | 79 | - | - | - | - | - |
| 2003–2004 | Univ. of Alaska-Anchorage | NCAA | 37 | 21 | 13 | 34 | 79 | - | - | - | - | - |
|  | Cincinnati Mighty Dcuks | AHL | 7 | 2 | 1 | 3 | 6 | 9 | 1 | 6 | 7 | 10 |
| 2004–2005 | Cincinnati Mighty Ducks | AHL | 51 | 6 | 3 | 9 | 63 | 12 | 2 | 0 | 2 | 10 |
| 2005–2006 | Portland Pirates | AHL | 41 | 15 | 10 | 25 | 85 | 19 | 4 | 6 | 10 | 37 |
| 2006–2007 | Portland Pirates | AHL | 31 | 6 | 10 | 16 | 74 | - | - | - | - | - |
|  | Anaheim Ducks | NHL | 2 | 1 | 0 | 1 | 2 | - | - | - | - | - |
|  | Syracuse Crunch | AHL | 29 | 19 | 16 | 35 | 53 | - | - | - | - | - |
|  | Columbus Blue Jackets | NHL | 7 | 0 | 0 | 0 | 0 | - | - | - | - | - |
| 2007–2008 | Columbus Blue Jackets | NHL | 36 | 6 | 6 | 12 | 25 | - | - | - | - | - |
|  | Edmonton Oilers | NHL | 26 | 9 | 4 | 13 | 28 | - | - | - | - | - |
| 2008–2009 | Calgary Flames | NHL | 74 | 13 | 27 | 40 | 42 | 6 | 0 | 3 | 3 | 12 |
| 2009–2010 | Calgary Flames | NHL | 67 | 15 | 18 | 33 | 58 | - | - | - | - | - |
| 2010–2011 | Calgary Flames | NHL | 79 | 24 | 19 | 43 | 59 | - | - | - | - | - |
| 2011–2012 | Calgary Flames | NHL | 67 | 26 | 22 | 48 | 62 | - | - | - | - | - |
| 2012–2013 | Calgary Flames | NHL | 40 | 15 | 11 | 26 | 18 | - | - | - | - | - |
| 2013–2014 | Calgary Flames | NHL | 38 | 12 | 12 | 24 | 12 | - | - | - | - | - |
| 2014–2015 | Calgary Flames | NHL | 53 | 9 | 19 | 28 | 39 | - | - | - | - | - |
|  | Washington Capitals | NHL | 18 | 4 | 3 | 7 | 6 | 10 | 1 | 0 | 1 | 2 |
| 9 kautta | yhteensä | NHL | 507 | 134 | 141 | 275 | 351 | 16 | 1 | 3 | 4 | 14 |

Lähteet
-------

* Curtis Glencross The Internet Hockey Databasessa (englanniksi)
* Curtis Glencross Legends of Hockey -sivustolla (englanniksi)
* Curtis Glencross *Elite Prospects*. Everysport Media Group AB.  (englanniksi)
* Curtis Glencross Jatkoaika.comissa (Internet Archive)

### Viitteet

1. 1 2 3 4  EliteProspects
2. 1 2  Jatkoaika.com
3. ↑  Lee, Mark: Hockey Journeys  21.1.2008. Canadian Broadcasting Corporation. Viitattu 23.12.2011. (englanniksi)
4. ↑  Down, John: Brooks to salute ex-Bandit Glencross  9.12.2011. Calgary Herald. Viitattu 23.12.2011. (englanniksi)[vanhentunut linkki]
5. 1 2 3  Legends of Hockey
6. ↑  Hedjuk nails shootout attempt, Avalanche edge past Ducks  13.1.2007. ESPN. Viitattu 23.12.2011. (englanniksi)
7. ↑  Ireland, Joanne: Calgary was still close to home for Glencross  3.7.2008. Edmonton Journal. Viitattu 23.12.2011. (englanniksi)
8. ↑  Glencross' hat-trick leads Flames to win over Hurricanes  4.2.2010. The Sports Network. Viitattu 23.12.2011. (englanniksi)
9. ↑  Kiprusoff ja Glencross pitivät yllä Calgaryn pudotuspelitoiveita  4.2.2010. Helsingin Sanomat.  Arkistoitu 12.4.2010. Viitattu 23.12.2011.
10. ↑  Gilbertson, Wes: Sutter keeps Glencross' injury secret  18.3.2010. Calgary Sun. Viitattu 23.12.2011. (englanniksi)
11. ↑  Peterson, Torie: Glencross on re-signing with Flames  16.5.2011. Calgary Flames. Viitattu 23.12.2011. (englanniksi)
12. ↑  Player programs Calgary Flames.  Arkistoitu 21.1.2011. Viitattu 23.12.2011. (englanniksi)